**SAS Nr. 112/18.01.2022**

**UVAB. Nr. 947/26.01.2022**

**RAPORT DE ACTIVITATE**

**al SOCIETĂȚII ANTREPRENORIALE a STUDENȚILOR**

**din UNIVERSITATEA „VASILE ALECSANDRI” din BACĂU**

**2021**

***Generalități***

În anul 2021 au continuat activitățile demarate în anii anteriori privind dezvoltarea spiritului antreprenorial al studenților, absolvenților și cadrelor didactice din UVAB.

***În condiții de pandemie de Coronavirus, Consiliul executiv al SAS*** a fost modificat prin demisia d-nei prof. univ. dr. ing. Topliceanu Liliana. Noul CEx este format din:

* *Cadre didactice:*

 Facultatea de Inginerie – Asist. univ. dr. ing. **Cosmin Grigoraș**, expert formare

Facultatea de Științe – lector univ. dr. **Ardeleanu Roxana**, expert T.I.C.

Facultatea de Științe Economice – conf. univ. dr. **Mironescu Roxana**, președinte, expert coordonare și formare

Facultatea de Litere – Conf. univ. dr. **Petronela Savin**; expert comunicare

Facultatea de Științe ale Mișcării și Sport – conf. univ. dr. **Constantin Șufaru**, expert formare

* *Reprezentant SAS* - Dr. ing. Daniela Florescu, expert coordonare și centralizare materiale.
* *Reprezentanți ai mediului de afaceri* și anume:

Camera de Comerț și industrie Bacău, dl. director general Mihai Tulbure;

Camera de Comerț și industrie România-Moldova dl G. Vieru;

Administrația Județeană a Finanțelor Publice Bacău, dl. Bădioiu Dragoș;

Uniunea Națională a Patronatelor cu Capital Privat din România, Bacău- d-na Nadia Isăilă;

Patronatul IMM Bacău, președinte - d-l Dan Mălin Popa;

* *Student / masterand reprezentativ din fiecare facultate a UVAB*:
* **Alice Bianca ZAMFIRESCU** – Facultatea de Științe Economice;
* **Ioana ROCA** – Facultatea de Științe;
* **Alexandru-Mihai** **NANU** - Facultatea de Inginerie;
* **Anca GRIGORIU** – Facultatea de Științe ale Mișcării Sportului și Sănătății;
* **Elena-Georgiana** **ȘTEFĂNIȚĂ**, Facultatea de Litere.

***Biroul executiv al SAS*** în condiții de pandemie a fost format din:

Președinte: Mironescu Roxana

Membri: Ardeleanu Roxana;

 Florescu Daniela.

***Evenimente SAS***

***Februarie - martie 2021***

Demararea procedurilor de pregătire a dosarului proiectul FDI 2021 cu titlul ***„De la student la viitor antreprenor, prin formarea și dezvoltarea competențelor specifice pentru afaceri (ToBizStud)”*** privind dezvoltarea activităților specifice desfășurate de SAS (antrenarea unui număr de 50 de studenți, din ciclul de licență, în activități de informare și identificare a competențelor și abilităților antreprenoriale).

***Mai 2021***

1. ***CONCURSUL ANUAL DE ESEURI MOTIVAȚIONALE***

În condiții de pandemie de Coronavirus, în cadrul Concursului anual de eseuri motivaționale organizat de Facultatea de Inginerie, în care SAS UVAB are o secțiune proprie, s-au înscris electronic 9 eseuri realizate după cum urmează:

-7 eseuri ale studenților proveniți de la toate facultățile universității;

- 2 eseuri ale elevilor Liceului tehnologic „J. M. Elias” din Sascut.

S-au acordat premii, iar cele mai bune eseuri vor fi publicate în revista SAS-ului din 2021 și 2022.

Alte informații: <https://antreprenoriatsas.wordpress.com/eseu-motivational-2/>

1. ***Apariția revistei „TÂNĂR ANTREPRENOR ÎN ROMÂNIA***”, nr.4/2021, ISSN 2602-0300, 114 pagini color, trimisă către Depozitele legale de la Biblioteca Națională a României și Biblioteca Județeană Bacău și difuzată prin intermediul Bibliotecii UVAB către toate marile universități din țară și Republica Moldova.

Alte informații: <https://antreprenoriatsas.wordpress.com/foaie-titlu-cuprins-nr-4/>

***Iunie 2021***

 ***LANSARE PROIECT CNFIS-FDI-2020-0112*** cu ***„De la student la viitor antreprenor, prin formarea și dezvoltarea competențelor specifice pentru afaceri (ToBizStud)”*** Domeniul vizat: 4. Înființarea și susținerea activităților societăților antreprenoriale studențești (SAS) din cadrul universităților.

Perioada de implementare a proiectului este mai –  decembrie 2021;

Grup țintă: 50 de studenți informați și instruiți în antreprenoriat.

Director de proiect este Conf. univ. dr. Roxana MIRONESCU – Preşedinte SAS UVAB.

*Obiectivele operaționale* ale proiectului sunt:

O1. Dezvoltarea de competențe și abilități antreprenoriale pentru studenți:

O2. Sprijinirea de inițiative de afaceri ale studenților.

 Alte informații: <https://antreprenoriatsas.wordpress.com/anunt-proiect-2/>

***Iulie, septembrie, octombrie, noiembrie 2021***

 Activități specifice proiectului CNFIS-FDI-2021-0112:

* lansarea competiției planurilor de afaceri;
* monitorizarea achizițiilor prevăzute în proiectul FDI;
* amenajarea amfiteatrului C214, etaj 2, din corpul C al UVAB;
* realizarea documentelor (suport de curs, mape pentru cursanți, orare, contract de prestări servicii consultanță în afaceri cu trainerii din Piatra Neamț etc.) necesare pentru buna desfășurare a cursurilor de „Competențe antreprenoriale”.
* sesiune interactivă cu studenții din GȚ, cu instruire outdoor (tabără la Valea Budului).

Alte informații: <https://antreprenoriatsas.wordpress.com/competitie-plan-de-afaceri/>

***Iunie - noiembrie 2021***

1. ***CURSUL „COMPETENȚE ANTREPRENORIALE”***

Cursul „Competențe antreprenoriale” a fost derulat în cadrul proiectului ***„De la student la viitor antreprenor, prin formarea și dezvoltarea competențelor specifice pentru afaceri (ToBizStud)”****, CNFIS-FDI-2021-0112.* Cursul s-a adresat exclusiv studenților din UVAB și are autorizare A.N.C. Cursul s-a desfășurat la Universitatea „Vasile Alecsandri” din Bacău, în perioada 24.06.2021-04.11.2021, online, pe platforma Microsoft Teams. Formatorii cursului au fost conf. univ. dr. Roxana Mironescu, lector univ. dr. Drăgoi Cristian - UVAB și experți formatori de la Rubik Hub, ADR Piatra-Neamț.

 Alte informații: <https://antreprenoriatsas.wordpress.com/curs-competente-antreprenoriale/>

1. ***SESIUNI DE EDUCAȚIE FINANCIARĂ - LABORATORUL ACADEMIC*** organizat în parteneriat cu ASF România, la care au participat online aproximativ 150 de studenți de la Facultatea de Științe economice, anul II AA și MK, anul III AA și master MAAMM
2. ***ATELIERELE DE LUCRU desfășurate în cadrul proiectului FDI 2021***

Primul atelier de lucru a avut loc miercuri 20 octombrie 2021, ora 19, platforma Teams și l-a avut ca invitat pe dl. Romică Adam.

Tema, de mare actualitate, a fost **SOLUȚII DE FINANȚARE PENTRU IMM-uri OFERITE DE CEC BANK.**

Alte informații: <https://antreprenoriatsas.wordpress.com/activitati-proiect-2/>

***Noiembrie 2021***

1. ***ATELIERELE DE LUCRU desfășurate în cadrul proiectului FDI 2020***

Cel de al doilea atelier de lucru realizat în cadrul proiectului a avut loc miercuri 9 noiembrie 2021, ora 19, platforma Teams și a avut o invitată specială, în persoana d-nei Lidia Betoaea, Program Manager la Agenția de Dezvoltare Regională Nord -Est Piatra Neamț.

Tema atelierului a fost: **SOLUȚII DE FINANȚARE PENTRU DEMARAREA UNEI AFACERI**.

Alte informații: <https://antreprenoriatsas.wordpress.com/activitati-proiect-2/>

1. ***BT – Hai la practică cu zâmbete!***

Workshop organizat de SAS în colaborare cu Banca Transilvania în cadrul unui proiect POCU 2014-2020, beneficiar fiind BT. La această acțiune au participat un număr de 25 de studenți ai Facultății de Științe economice, anul II, de la toate specializările acesteia. Această activitate s-a finalizat cu un intership derulat pe durata a 3 săptămâni, pentru 5 studenți de la programele de studii AA și MK-IF.

1. ***FINALIZAREA CURSULUI*** ***„COMPETENȚE ANTREPRENORIALE”***

Joi 25 noiembrie și vineri 26 noiembrie 2021 au avut loc probele teoretică și practică a examenului de certificare a cursului.

Din cei 76 de studenți înscriși în grupul-țintă în cadrul proiectului, au finalizat cursul de „Competențe antreprenoriale” 50 de studenți, de la toate facultățile din UVAB, cu o rată de promovabilitate de 100%.

Alte informații:<https://antreprenoriatsas.wordpress.com/>

***Decembrie 2021***

1. ***CONFERINȚA DE ÎNCHIDERE A PROIECTULUI CNFIS-FDI-2021-0112***

Miercuri, 15 decembrie 2021, ora 19:00, pe platforma Microsoft Teams a avut loc Conferința finală a Proiectului CNFIS-FDI-2021-0112, proiect cofinanțat din Fondul de Dezvoltare Instituțională 2021.

La conferință au participat cadre didactice universitare (Drăgoi Cristian), membri CEx. SAS (Roxana Mironescu, Roxana Ardeleanu, Daniela Florescu, Șufaru Constantin) și numeroși studenți reprezentând toate cele 5 facultăți ale UVAB. Cele mai bune planuri de afaceri ale studenților participanți au fost premiate. Scopul evenimentului l-a reprezentat promovarea rezultatelor obţinute ȋn cadrul proiectului, prezentarea obiectivelor ȋndeplinite, a lecţiilor ȋnvăţate de-a lungul implementării, a impactului asupra partenerilor implicati, a soluţiei informatice şi a beneficiilor implementării inițiativei.

Data: 18.01.2022

 Vizat, Întocmit,

Președinte SAS, Expert coordonare SAS,

***Conf. univ. dr. Roxana Mironescu Dr. ing. Daniela Florescu***